Publication: Magyar Közlöny
Issue: MK-1998-110 (Year: 1998, Number: 110)
Era: 1990-2004
Section: 
Paragraph Index: 296

4. Értékküldemények 4.1. Értékküldemény elveszése, kifosztása vagy sérülése esetén a feladó elvben a kár tényleges összegének megfelelő kártérítésre jogosult. A közvetett kárt és az elmaradt hasznot nem veszik figyelembe. Ez a kártérítés azonban semmi esetre sem haladhatja meg DTS-ben az értéknyilvánítás összegét. 4.2. A kártérítést az ugyanolyan fajta értéktárgyakra a szállításra történt elfogadás helyén és idején érvényes, DTS-re átszámított folyó ár alapján kell megállapítani. Folyó ár hiányában a kártérítést a tárgyak ugyanezen az alapon megállapított forgalmi értéke alapján számítják ki. 4.3. Ha egy értékküldemény elveszéséért, teljes kifosztásáért vagy teljes sérüléséért jár kártérítés, a feladó vagy — az eset szerint — a címzett azonfelül jogosult a lerótt díjak és illetékek visszatérítésére is. A biztosítási díjat azonban semmi esetre sem térítik vissza, az a felvevő igazgatásé marad.

Source: https://magyarkozlony.hu/hivatalos-lapok/1650f0f6939e2828ba8d92e15d5c87c8829083c8/dokumentumok/72d23f23bbd2d044fa50b787ae1cb540a021f77f/letoltes